Asa Hutchinson
William Asa Hutchinson (rođen 3. decembra 1950) jest američki političar, trenutni, 46. po redu guverner Arkansasa. Bio je državni pravobranilac Zapadnog distrikta Arkansasa sa sjedištem u Fort Smithu, i bivši kongresmen iz 3. distrikta Arkansasa i administrator američke Uprave za kontrolu narkotika (DEA). Bio je i prvi podsekretar za sigurnost granica i transporta pri američkom Ministarstvu za unutrašnju sigurnost. Hutchinson je 2006. bio i republikanski kandidat na izborima za guvernera Arkansasa ali je tada izgubio od demokrate Mike Beeba, te je kasnije postao državni pravobranilac Arkansasa. Pošto je guverner Beebe završio svoj mandat za guvernera, te se nije mogao kandidirati za guvernerske izbore 2014, Hutchinson je ponovno postao republikanski kandidat za guvernera ove savezne države, te je na općim izborima održanim 4. novembra 2014. pobijedio demokratskog kandidata Mike Rossa, bivšeg kongresmena iz 4. kongresnog distrikta Arkansasa. Hutchinson je dužnost guvernera preuzeo 13. januara 2015. godine.